ऐसे लोगों को समझने के बजाय उनसे परिवार और दफ्तर के लोग परेशान रहते हैं। पूरी दुनिया में बत्तीस करोड़ लोग तनाव के शिकार हैं। इनमें से पचास फीसद केवल भारत और चीन में रहते हैं। संयुक्त राष्ट्र के मुताबिक 2005 से 2015 तक पूरी दुनिया में तनाव के मरीजों की संख्या उन्नीस फीसद तक बढ़ गई है। इन आंकड़ों के अनुसार, अठहत्तर फीसद आत्महत्या कम और मध्यम आय वाले देशों में होती है। भारत भी एक निम्न मध्यम आय वाला देश है। एक अन्य रिपोर्ट के मुताबिक 2015 के मुकाबले भारतीयों ने 2016 में तनाव की दवाइयों का अधिक सेवन किया। ‘नेशनल इंस्टीट्यूट ऑफ मेंटल हेल्थ एंड न्यूरो साइंस’ के मुताबिक भारत में हर बीस में से एक व्यक्ति तनाव का शिकार है।